जीवन में पुण्यों का संचय करने की दी नसीहत
सागवाड़ा. नंदौड़सीनियर स्कूल के खेल मैदान में सहस्त्र बड़ी औदिच्य ब्राह्मण समाज की ओर से आयोजित भागवत कथा में शनिवार को कथाकार धर्मदीप व्यास ने श्रद्धालुओं को संबोधित करते हुए कहा कि जब तक पुण्य बल है, तब तक परेशानियां नहीं आएगी। लेकिन जैसे ही पुण्य बल का क्षय होता है, वैसे ही परेशानियां भी बढ़ने लगती है। इसलिए जीवन में पुण्यों का संचय करें। कथा के दौरान देवकी और वसुधैव के विवाह का प्रसंग सुनाया। वसुधैव शब्द का मर्म बताते हुए कहा कि सत्व से अंत:करण शुद्ध हो गया हो वह वसुधैव और जो ब्रह्म विद्या है वह देवकी है।
पुराणों में नारद मुनि के बारे में जो आख्यान आते है उसका वर्णन करते हुए बताया कि नारम ददाति, अज्ञानम खंडयति, नारद: अर्थात् जो ज्ञान के माध्यम से अज्ञान का खंड़न करता है वह नारद है। कथा में श्री कृष्ण जन्म के पूर्व का वृतांत सुनाया। जिसमें बताया कि किस तरह आकाशवाणी हुई, देवकी के आठवे गर्भ से उत्पन्न होने वाली संतान कंस के विनाश का कारण बनेगा। यह सब सुनकर किसी तरह कंस भयभीत होता है और पहले देवकी का ही वध करने की सोचता है। उसके बाद नारद द्वारा कंस को आठवे बालक का निर्धारण किस तरह करना है, यह बताने पर पहली संतान से आठवीं संतान तक सब का वध करना और अपनी बहन के साथ इस तरह दुर्व्यवहार करना या अपनी मौत को सहर्ष गले लगाना। इस तरह की कंस की दुविधा और धर्म संकट के बारे में विस्तार से वर्णन किया। इस अवसर पर रमेश भट्ट, गणेशलाल, जयंत रावल, महेश भट्ट, प्रकाश भट्ट देवकी बाई, मनोज मेहता, मोनिका मेहता, नटवरलाल मेहता, भूपेश मेहता, दिलीप मेहता, मयूर, रामशंकर मेहता, हेमेंद्र भट्ट, हिरालक्ष्मी जोशी, मनोरमा जोशी, नंदा देवी, लीना मेहता, प्रीति मेहता, कौशल्या मेहता, सुरेश भट्ट, अशोक मेहता, रमेश भट्ट सहित बड़ी संख्या में श्रद्धालु मौजूद थे।
कथावाचक धर्मदीप व्यास
सागवाड़ा. नंदौड़ में भागवत कथा सुनती महिला श्रद्धालु।
hin_Deva hin_Deva hin_Deva hne_Deva bho_Deva